GST
జిఎస్‌టి అమలులో అనుకోని జాప్యం
ముంబై,డిసెంబరు 12: కేంద్రప్రభుత్వం వచ్చే ఏప్రిల్‌ ఒకటవ తేదీనుంచి వస్తుసేవలచట్టం అమలుకు తీసుకురావాలని కృత నిశ్చయం వెల్లడించినప్పటికీ దేశవ్యాప్తంగా ఏర్పడిన సంఘట నలు, సందర్భాలు, వివిధ ప్రతికూల అంశాలు ఇందుకుసాధ్య పడేలాలేవు. ప్రత్యేకించి కేంద్ర రాష్ట్రాలమధ్య ఇప్పటికీ కొన్ని అంశాలపై ఏకాభిప్రాయం లేదు. జిఎస్‌టి మండలి సమావే శాలు జరుగుతున్నాఇందుకు సంబంధించి ఎలాంటి నిర్ణయాలు వెలువడటంలేదు. వీటికితోడు ఇటీవల ప్రభుత్వం ప్రకించిన రూ.500, రూ.1000 నోట్లు మరో సమస్య తెచ్చిపెట్టింది. అలాగే పార్లమెంటు శీతాకాల సమావేశాలు కూడా ఈ నెల 16వ తేదీతో ముగుస్తున్నాయి. జిఎస్‌టి మండలి సమావేశం ఈనెల 22,23 తేదీల్లో సమావేశం అయి ఏకాభిప్రాయం కోసం కృషిచేయాలని నిర్ణయించింది.
అయితే మార్కెట్లు ఎంత వరకూ ఈజాప్యాన్ని జీర్ణించుకోగలవన్నది ప్రశ్నార్ధకమే. అయితే ఇన్వెస్టర్లు, మార్కెట్‌ నిపుణుల అంచనాలప్రకారం ఇప్పటికే జిఎస్‌టి జాప్యం జరుగుతుందన్న భావనకు వచ్చాయని అనేక సంక్లిష్టమైన సమస్యలు అస్పష్టతలు ఇప్పటికీ వెంటాడుతున్న బిల్లు మాత్రం ఏప్రిల్‌ ఒకటవ తేదీ నుంచి అమలవుతుందన్న భావన మార్కెట్‌నిపుణులకు కలిగించలేకపోతోంది. అయితే జిఎస్‌టి జాప్యం వల్ల మార్కెట్లు కుప్పకూలే ప్రమాదం ఏమీ లేదన్న వాదన కూడా వినిపిస్తోంది. జిఎస్‌టి అమలు అనేది సంక్లిష్టమైన విధానమని, అనుకున్న తేదీకి వస్తుందని తాము భావించలేమని, ఈ జాప్యంకూడా మార్కెట్లపై చూపించదని ఈక్వినామిక్స్‌ రీసెర్చి అధిపతి జి.,చొక్కలింగం వెల్లడించారు. జిఎస్‌టి అమలు జాప్యం, ఫెడ్‌రిజర్వు వడ్డీరేట్లపెంపు ముడి చమురుధరలు పెరుగుదలవంటివి ఎలాంటి ప్రమాదం సూచిం చే పరిస్థితి లేదని అన్నారు.
ముడిచమురుధరలు బ్యారెల్‌కు 62-63డాలర్లుగా వచ్చినా మార్కెట్లకు అంతపెద్ద ప్రమాదం ఏమీలేదని అన్నారు. అయితే జనవరిలో కార్పొరేట్‌ కంపెనీల ఆర్థికఫలితాలు దెబ్బతింటాయని పెద్దనోట్ల రద్దువల్ల ఈ ప్రమా దం పొంచి ఉందని ఆయన అన్నారు. 2-3శాతం వద్ద సరవణ లు, సర్దుబాట్లు మార్కెట్లకు తప్పవన్నారు. కరెన్సీ స్థిరత్వం డిమాండ్‌ వృద్ధివంటివి మార్చి త్రైమాసికంనాటికి మెరుగుపడ తాయని, దీనివల్ల మార్కెట్లు పటిష్టం అవుతాయని ఆయన అన్నారు. తలనొప్పులు, సమస్యలు ఎన్ని ఉన్నా విదేశీ బ్రోక రేజి సంస్థలు మాత్రం భారత్‌ మార్కెట్లలో సానుకూల వాతా వరణమే ఉంటుందని చెపుతున్నాయి. మధ్యకాలంగాను, దీర్ఘ కాలికంగాను మంచి వృద్ధి ఉంటుందని మోర్గాన్‌స్టాన్లీ వంటి సంస్థలు చెపుతున్నాయి.
2017 లో ఈక్విటీ మార్కెట్లు 15శాతం రిటర్నులు సాధిస్తాయని 2015 లో మూడుశాతం ప్రతికూలత నుంచి మెరుగుపడతాయి. వర్ధ మాన మార్కెట్లపరంగా చూస్తే భారత్‌ మరింత సానుకూలంగా నిలుస్తుందని విశ్లేషించింది. ఆర్థిక రంగం, టెక్నాలజీ, ఇంధనం, పారిశ్రామికం, టెలికాం, ఇతర యుటిలిటీరంగాల్లో కొంతమేర సానుకూలత పెరుగుతుందని మోర్గాన్‌స్టాన్లీ విశ్లేషించింది. అదే జపాన్‌కు చెందిన నోమురా తన విశ్లేషణలో భారత్‌ మరింత బుల్లి ష్‌ ధోరణులతో ఉంటుందని విశ్లే షించింది. ఆసియా ప్రాంతంలోనే భారత్‌ వర్ధమాన మార్కెట్‌గా నిలుస్తుందని అంచనా. మోర్గాన్‌ స్టాన్లీ కేపిటల్‌ ఇంటర్నేషనల్‌ జపాన్‌ బయటి ప్రాంత ఆసియా షేర్లలో ప్రస్తుత స్థాయి నుంచి 2017లో కొంత దిగువన ఉంటుందని, రాబడులపరంగా ఆరు శాతం వృద్ధి ఉంటుందని, ప్రైవేటు ఈక్విటీపరంగాచూస్తే 11.8 రెట్లు ఉంటుందని అంచనావేసింది.